proxectonos/corpus_dominio_legal_administrativo_tmp huggingface dataset:
EXTRACTO da Orde do 23 de xullo de 2024 pola que se establecen as bases reguladoras xerais e se convocan para o ano 2024, en réxime de concorrencia competitiva, axudas para accións formativas, financiadas polo Fondo Europeo Marítimo, de Pesca e de Acuicultura (FEMPA), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Consellería do Mar — III. Outras disposicións — 12/08/2024

BDNS (Identif.): 776934.
De conformidade co previsto nos artigos 17.3.b) e 20.8.a) da Lei 38/2003, do 17 de  novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias das subvencións as confrarías de pescadores e as súas federacións, as organizacións de produtores, as cooperativas do mar, as asociacións de profesionais de reparación de redes e as súas federacións, así como as demais asociacións de profesionais xuridicamente recoñecidas e constituídas por profesionais do sector, sempre que desenvolvan as súas actividades profesionais no sector pesqueiro e teñan a súa sede social na Comunidade Autónoma de Galicia.
Segundo. Obxecto
A orde ten por obxecto establecer as bases reguladoras xeral e a convocatoria para o ano 2024 para a concesión, en réxime de concorrencia competitiva, de axudas para accións formativas, financiadas polo FEMPA, que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Terceiro. Bases reguladoras
Orde do 23 de xullo de 2024 pola que se establecen as bases reguladoras xerais e se convocan para o ano 2024, en réxime de concorrencia competitiva, axudas para accións formativas, financiadas polo Fondo Europeo Marítimo, de Pesca e de Acuicultura (FEMPA), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Cuarto. Contía
Para a concesión destas subvencións destinarase un crédito total dun millón catrocentos mil euros (1.400.000,00 €), distribuído en dúas anualidades, con cargo ás aplicacións orzamentarias 46.03.422K.770.0 e 46.03.422K.781.0, código de proxecto 202300177, dos orzamentos xerais da Comunidade Autónoma de Galicia, correspondendo setecentos mil euros (700.000,00 €) a cada unha das anualidades, 2024 e 2025.
O detalle da distribución do crédito é o seguinte:
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se no mes de vencemento non hai día equivalente ao inicial do cómputo, entenderase que o prazo remata o último día do mes. Se o último día de prazo é inhábil, entenderase prorrogado ao primeiro día hábil seguinte.
Santiago de Compostela, 23 de xullo de 2024
RESOLUCIÓN do 2 de agosto de 2024 pola que se redistribúen os créditos orzamentarios por epígrafes recollidos na Resolución do 7 de marzo de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do programa Galicia Feder 2021-2027 (código de procedemento IN421S).
Axencia Instituto Enerxético de Galicia — III. Outras disposicións — 12/08/2024

Mediante a Resolución do Inega do 7 de marzo de 2024, que foi publicada no DOG número 56, do 19 de marzo, establecéronse as bases reguladoras e anunciouse a convocatoria de subvencións para proxectos de enerxía fotovoltaica.
O artigo 3.1 das bases reguladoras prevé a posibilidade de redistribuír o orzamento se nalgunha das epígrafes non se rexistraron solicitudes suficientes para esgotar os fondos dispoñibles e noutra das epígrafes existe lista de espera. O prazo de presentación de solicitudes rematou o 19 de abril e non se rexistraron solicitudes suficientes para esgotar os fondos dispoñibles na epígrafe correspondente a empresas e, porén, non hai dispoñibilidade orzamentaria suficiente nas epígrafes correspondentes a Administración local e entidades sen ánimo de lucro.
O artigo 31 do Decreto 11/2009 establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, dado que nas aplicacións orzamentarias correspondentes existe crédito dispoñible, e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de enerxía fotovoltaica,
Primeiro. Redistribuír os fondos destinados ás subvencións para proxectos de enerxía fotovoltaica para as anualidades 2024 e 2025 en función do volume de solicitudes recibido, modificando a táboa do artigo 3.1 da Resolución do 7 de marzo de 2021 do seguinte xeito:
– Modificación orzamentaria:
– Dotación orzamentaria final:
Segundo. A presente modificación, unha vez publicada no
Diario Oficial de Galicia
, non implicará a modificación do prazo establecido para presentar solicitudes.
Santiago de Compostela, 2 de agosto de 2024
CORRECCIÓN DE ERROS. Orde do 25 de xuño de 2024 pola que se modifica a autorización do centro privado Fesán, de Santiago de Compostela (A Coruña).
Consellería de Educación, Ciencia, Universidades e Formación Profesional — III. Outras disposicións — 12/08/2024

Advertido erro na orde que se cita, publicada no DOG número 131, do 8 de xullo de 2024, cómpre facer a seguinte corrección:
Na páxina 40819, artigo 1. Composición resultante, alínea a) Modalidade presencial, réxime ordinario, cómpre engadir:
• Curso de Especialización en Cultivos Celulares (1 unidade para 20 alumnos/as).
ORDE do 2 de agosto de 2024 pola que se autoriza o cambio de denominación específica do instituto de educación secundaria número 1, do concello da Estrada.
Consellería de Educación, Ciencia, Universidades e Formación Profesional — III. Outras disposicións — 12/08/2024

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de agosto de 2024
ORDE do 29 de xullo de 2024 pola que se autoriza a apertura e o funcionamento do centro privado Big Formación Peniche, de Vigo (Pontevedra).
Consellería de Educación, Ciencia, Universidades e Formación Profesional — III. Outras disposicións — 12/08/2024

A representación da titularidade do centro privado (CPR) Big Formación Peniche, de Vigo, solicita a autorización para impartir dous ciclos formativos de grao medio (CM) Coidados Auxiliares de Enfermaría.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar a apertura e funcionamento do CPR Big Formación Peniche, de Vigo, para impartir as ensinanzas de CM Coidados Auxiliares de Enfermaría. O centro queda configurado como se sinala a seguir:
Denominación xenérica: centro privado (CPR).
Denominación específica: Big Formación Peniche.
Código do centro: 36025256.
Domicilio: rúa López Mora, núm. 2.
Código postal: 36208.
Localidade: Vigo.
Concello: Vigo.
Provincia: Pontevedra.
Titular: Academia Trinidad, S.L.
Ensinanzas que se autorizan:
Modalidade presencial, réxime ordinario:
• 2 CM Coidados Auxiliares de Enfermaría (2 unidades para 20 postos escolares cada unha).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de xullo de 2024
EXTRACTO da Orde do 24 de xullo de 2024 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se fixa unha segunda convocatoria para o ano 2024 (código de procedemento MT808A).
Consellería de Medio Ambiente e Cambio Climático — III. Outras disposicións — 09/08/2024

BDNS (Identif.): 779492.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Persoas xurídicas que teñan o nomeamento de entidade colaboradora de pesca continental, de conformidade co disposto na Lei 2/2021, do 8 de xaneiro, de pesca continental de Galicia, e no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Este nomeamento deberá estar en vigor tanto no momento de presentar a solicitude de axuda como no momento do pagamento desta.
Segundo. Obxecto
Axudas para actividades e investimentos de fomento da riqueza piscícola.
Terceiro. Bases reguladoras e convocatoria
Orde do 24 de xullo de 2024 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se fixa unha segunda convocatoria para o ano 2024 (código de procedemento MT808A).
Cuarto. Contía
Importe total da convocatoria: 28.843,69 €.
Fíxase un importe máximo de 9.360 euros de axuda para a subliña de vixilancia de tramos de pesca continental e de 2.500 euros para a subliña de actividades divulgativas ou formativas, por entidade colaboradora.
Quinto. Prazo de presentación de solicitudes
O prazo de presentación das solicitudes será dun (1) mes contado desde o día seguinte ao da publicación da orde no Diario Oficial de Galicia.
Santiago de Compostela, 24 de xullo de 2024
CORRECCIÓN DE ERROS. Orde do 12 de xuño de 2024 sobre delegación de competencias na Secretaría Xeral Técnica e noutros órganos desta consellería.
Consellería de Presidencia, Xustiza e Deportes — III. Outras disposicións — 09/08/2024

Advertidos erros na devandita orde, publicada no
Diario Oficial de Galicia
número 117, do 18 de xuño de 2024, cómpre facer as seguintes correccións:
– No artigo 1.2, onde di: «Así mesmo, delégase na persoa titular da Secretaría Xeral Técnica da Consellería de Presidencia, Xustiza e Deportes o exercicio da competencia para a designación das comisións de servizo con dereito a indemnización prevista no artigo 4 do Decreto 144/2001, do 7 de xuño, das persoas titulares da Secretaría Xeral para o Deporte, das direccións xerais e das delegacións territoriais, así como do persoal dependente da Secretaría Xeral Técnica», debe dicir: «Así mesmo, delégase na persoa titular da Secretaría Xeral Técnica da Consellería de Presidencia, Xustiza e Deportes o exercicio da competencia para a designación das comisións de servizo con dereito a indemnización prevista no artigo 4 do Decreto 144/2001, do 7 de xuño, das persoas titulares da Secretaría Xeral para o Deporte, das direccións xerais e dos departamentos territoriais, así como do persoal dependente da Secretaría Xeral Técnica».
– No artigo 1.4, onde di: «Delégase nas persoas titulares dos departamentos territoriais da Consellería de Presidencia, Xustiza e Deportes o exercicio da competencia para a designación das comisións de servizo con dereito á indemnización do persoal da correspondente xefatura territorial», debe dicir: «Delégase nas persoas titulares dos departamentos territoriais da Consellería de Presidencia, Xustiza e Deportes o exercicio da competencia para a designación das comisións de servizo con dereito á indemnización do persoal do correspondente departamento territorial».
EXTRACTO da Orde do 29 de xullo de 2024 pola que se establecen as bases reguladoras e se procede á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades públicas do Sistema universitario de Galicia no curso académico 2024/25 (código de procedemento ED421A).
Consellería de Educación, Ciencia, Universidades e Formación Profesional — III. Outras disposicións — 09/08/2024

BDNS (Identif): 778687.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Persoas desempregadas con titulación universitaria matriculadas no curso 2024/25 nun máster universitario oficial ofertado polas universidades públicas do Sistema universitario de Galicia.
Segundo.
Obxecto
Convocar, en réxime de concorrencia competitiva, axudas destinadas a financiar os gastos derivados da matrícula nun máster universitario oficial ofertado polas universidades públicas do Sistema universitario de Galicia.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das axudas
O importe global previsto na orde é de 90.000 €.
A contía da axuda cubrirá o importe das materias en que se matriculen por primeira vez, ata un máximo de 60 créditos, do máster universitario oficial, segundo os prezos públicos que se establezan no decreto polo que se fixan os prezos públicos pola prestación de servizos académicos e administrativos nas universidades públicas do Sistema universitario de Galicia para o curso académico 2024/25.
Quinto.
Prazo de presentación de solicitudes
O prazo de presentación de solicitudes será desde o día seguinte ao da publicación desta convocatoria no
Diario Oficial de Galicia
ata o 4 de outubro de 2024.
Santiago de Compostela, 29 de xullo de 2024
RESOLUCIÓN do 1 de agosto de 2024 pola que se publica o Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (Transgal).
Consellería de Presidencia, Xustiza e Deportes — III. Outras disposicións — 08/08/2024

O Consello da Xunta de Galicia, na súa reunión do 29 de xullo de 2024, adoptou, entre outros, o seguinte Acordo:
1. Aprobar o Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (Transgal).
2. Ordenar a súa publicación no
Diario Oficial de Galicia
.
3. Deixar sen efecto o Plan de emerxencia por accidente no transporte de mercadorías perigosas da Comunidade Autónoma de Galicia aprobado polo Acordo do Consello da Xunta do día 4 de xullo de 2013 (DOG nº 146, do 1 de agosto).
Para dar cumprimento ao disposto no número 2 do Acordo,
Proceder á publicación do Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (Transgal), no enderezo da páxina web https://conselleriadepresidencia.xunta.gal/plans-de-emerxencia
O mencionado plan estará dispoñible na sede da Dirección Xeral de Emerxencias e Interior, así como nas dependencias dos servizos de Emerxencias das direccións territoriais.
Santiago de Compostela, 1 de agosto de 2024
RESOLUCIÓN do 31 de xullo de 2024, da Dirección Xeral de Formación Profesional, pola que se fai pública a relación de escolas de arte e superiores de deseño autorizadas para impartir ciclos formativos plurilingües (PluriArt), así como os ciclos formativos autorizados, para o curso 2024/25.
Consellería de Educación, Ciencia, Universidades e Formación Profesional — III. Outras disposicións — 08/08/2024

Mediante a Resolución do 24 de xuño de 2024, da Dirección Xeral de Formación Profesional, establécense as bases para o desenvolvemento dos ciclos formativos plurilingües nas ensinanzas profesionais de artes plásticas e deseño (PluriArt) para o curso 2024/25 (DOG núm. 128, do 24 de xuño de 2024), e establécese a convocatoria para as escolas de arte e superiores de deseño que desexen impartir estes ciclos plurilingües no curso 2024/25.
O punto décimo terceiro da antedita Resolución do 24 de xuño de 2024 establece que a directora xeral de Formación Profesional ditará unha resolución que conterá a relación de escolas de arte e superiores de deseño e ciclos autorizados, e que se publicará no
Diario Oficial de Galicia.
En virtude do exposto anteriormente,
Primeiro. Publicar a relación de escolas de arte e superiores de deseño autorizadas para impartir ciclos formativos plurilingües (PluriArt) no curso 2024/25, así como os ciclos formativos autorizados.
Segundo. Contra esta resolución poderase interpor recurso de alzada ante o conselleiro de Cultura, Educación, Formación Profesional e Universidades no prazo dun mes, contado a partir do día seguinte ao da súa publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 31 de xullo de 2024
Escolas de arte e superiores de deseño autorizadas para impartir ciclos formativos plurilingües (PluriArt) no curso 2024/25 e ciclos formativos autorizados.
DECRETO 173/2024, do 29 de xullo, polo que se dispón que cese José Luis Costa Pillado como conselleiro electivo do Consello Consultivo de Galicia.
Consellería de Presidencia, Xustiza e Deportes — II. Autoridades e persoal — 01/08/2024

Ao abeiro do establecido no artigo 5.2 da Lei 3/2014, do 24 de abril, do Consello Consultivo de Galicia, con data do 26 de xullo de 2024, o Consello Consultivo de Galicia comunicou o cesamento de José Luis Costa Pillado como conselleiro electivo e presidente do Consello Consultivo de Galicia, por incompatibilidade sobrevida, ao ser nomeado vogal do Consello Xeral do Poder Xudicial, con efectos do día vinte e catro de xullo.
Na súa virtude, por proposta do conselleiro de Presidencia, Xustiza e Deportes e logo de deliberación do Consello da Xunta de Galicia, na súa reunión do día vinte e nove de xullo de dous mil vinte e catro,
Que cese José Luis Costa Pillado como conselleiro electivo do Consello Consultivo de Galicia, por incompatibilidade sobrevida, con efectos do día vinte e catro de xullo de dous mil vinte e catro.
Santiago de Compostela, vinte e nove de xullo de dous mil vinte e catro
EXTRACTO da Resolución do 16 de xullo de 2024 pola que se establecen as bases reguladoras, en réxime de concorrencia competitiva, das subvencións para o desenvolvemento de proxectos audiovisuais galegos e se convocan para o ano 2024 (código de procedemento CT207B).
Axencia Galega das Industrias Culturais — III. Outras disposicións — 01/08/2024

BDNS (Identif.): 777576.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán optar a estas subvencións todas as persoas físicas ou xurídicas constituídas como produtoras audiovisuais independentes e dadas de alta na epígrafe IAE 961.1, que teñan, cando menos, un ano de antigüidade e un ano de actividade sen interrupcións no momento da publicación da presente convocatoria. Ademais, deberán ter unha sucursal ou oficina permanente de, polo menos, un ano previo a esta convocatoria na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea e desenvolver a súa actividade habitual en Galicia
Segundo.
Finalidade
Determinar as condicións polas cales se regulará a concesión das axudas no ano 2024, da Axencia Galega das Industrias Culturais para o desenvolvemento de proxectos audiovisuais galegos, entendendo por estes o conxunto de accións e tarefas relacionadas coa fase previa ás producións, dentro do período subvencionable, de proxectos de longametraxes e series de ficción, animación ou documental.
Terceiro.
Bases reguladoras
Resolución do 16 de xullo de 2024 pola que se establecen as bases reguladoras, en réxime de concorrencia competitiva, das subvencións para o desenvolvemento de proxectos audiovisuais galegos e se convocan para o ano 2024.
Cuarto.
Importe
O importe global máximo para o financiamento da presente convocatoria será de 300.000 euros, con cargo á aplicación orzamentaria 10.A1.432B.770.0 código de procedemento 2010-0005 do orzamento de gastos da Axencia Galega das Industrias Culturais, repartido en dúas anualidades:
2024: 60.000 euros.
2025: 240.000 euros.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
.
Santiago de Compostela, 16 de xullo de 2024
RESOLUCIÓN do 23 de xullo de 2024 pola que se notifican as resolucións da presidenta do Fondo Español de Garantía Agraria (FEGA) relativas á asignación complementaria de dereitos de axuda básica á renda para a sostibilidade da reserva nacional da campaña 2023.
Fondo Galego de Garantía Agraria — III. Outras disposicións — 01/08/2024

Para os efectos de establecer en Galicia o procedemento de solicitude para a asignación de dereitos de axuda básica á renda para a sostibilidade procedentes da reserva nacional da campaña 2023, no marco establecido polo Real decreto 1045/2022, do 27 de decembro, sobre dereitos de axuda básica á renda para a sostibilidade da política agraria común, publicouse a Orde da Consellería do Medio Rural, do 15 de marzo de 2023, pola que se regula a aplicación dos pagamentos directos á agricultura e á gandería e das axudas ao desenvolvemento rural suxeitas ao sistema integrado de xestión e control.
O Fondo Galego de Garantía Agraria (Fogga), con base no disposto nos artigos 20 a 29 do Real decreto 1045/2022, tramitou e informou sobre as solicitudes de acceso á reserva nacional, e deu traslado dos expedientes á persoa titular da presidencia do Fondo Español de Garantía Agraria (FEGA) para a súa resolución.
De acordo co disposto no artigo 28.1 do devandito Real decreto 1045/2022, a persoa titular da presidencia do FEGA comunicou ao Fogga, para a súa notificación ás persoas solicitantes, a resolución sobre a asignación de solicitudes de dereitos de axuda básica á renda para a sostibilidade da reserva nacional.
Conforme co anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/consultas_pac/dereitos_axuda_basica_renda_sostibilidade) a resolución da persoa titular da presidencia do FEGA de asignación de dereitos de pagamento básico da reserva nacional da campaña 2023.
Segundo. Contra a resolución da persoa titular da presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte á publicación desta notificación no
Diario Oficial de Galicia
.
Santiago de Compostela, 23 de xullo de 2024
RESOLUCIÓN do 24 de xullo de 2024, da Xerencia da Área Sanitaria de Ferrol, pola que se anuncia a incorporación ao Consello Asesor de Pacientes da Área Sanitaria de Ferrol da Asociación Parkinson Ferrol.
Servizo Galego de Saúde — III. Outras disposicións — 02/08/2024

De conformidade co disposto pola disposición adicional primeira da Orde do 16 de outubro de 2018 (DOG núm. 208, do 31 de outubro) pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Ferrol da seguinte asociación:
– Asociación Parkinson Ferrol.
Ferrol, 24 de xullo de 2024